Extension:ExternalGuidance/hi

विकिपीडिया की सामग्री अलग-अलग तरीकों से विकिपीडिया के बाहर दिखाई जाती है, और यह परियोजना लोगों के लिए मूल पर लौटकर विकिपीडिया पर योगदान करना आसान बनाती है।

बाहरी तृतीय-पक्ष उपकरण हमारी सामग्री को अलग-अलग उद्देश्यों के साथ रूपांतरित और वितरित करते हैं जैसे कि स्वचालित अनुवादित संस्करण प्रदान करना, ध्वनि संस्करण प्रदान करना आदि।

यह ज़्यादा लोगों तक ज्ञान की पहुँच प्रदान करने में तो सहायक साबित होता है, लेकिन अक्सर ऐसी सामग्री के उपभोक्ताओं के लिए योगदान करना चुनौतीपूर्ण बना देता है।

External Guidance एक्सटेंशन इन बाहरी उपकरणों पर दी गई सामग्री को समायोजित करता है और सदस्यों के लिए योगदान करने के तरीके शामिल करता है।



लक्ष्य
External Guidance निम्नलिखित लक्ष्यों का समर्थन करने के लिए है:


 * वितरित सामग्री की प्रकृति का संचार करना इस परियोजना के तहत विकिमीडिया परियोजना के इस्तेमाल से उत्पन्न हुई सामग्री तक पहुंचने वाले सदस्यों को सामग्री की उत्पत्ति के बारे में पता करवाना, और यह बताना कि वो मूल सामग्री से अलग है।
 * योगदान की संभावना बताना  हम उपयोगकर्ता की विकिपीडिया सामग्री उत्पादन के सहयोगात्मक होने की अपेक्षाओं को बनाए रखना चाहते हैं, और बताना चाहते हैं कि चाहे वह बाहरी रूप से वितरित सामग्री उपभोगता हों, वह तब भी योगदान कर सकते हैं।
 * सदस्यों को योगदान करने के तरीके पर मार्गदर्शन करना इस सन्दर्भ में योगदान के लिए कुछ अतिरिक्त चरणों और संदर्भ जानकारी की आवश्यकता हो सकती है, और हम इस प्रक्रिया के माध्यम से उपयोगकर्ताओं का मार्गदर्शन करना चाहते हैं।

इन लक्ष्यों का समर्थन करने के विशिष्ट तरीके सामग्री के बाहरी उपयोग पर निर्भर करेंगे, और प्रत्येक प्रकार के उपयोग का समर्थन करने के लिए विशिष्ट तरीके बनाए जाएंगे। समर्थन करने के लिए पहली कोशिश मशीन अनुवादित पृष्ठों का बाहरी वितरण है।



मशीन अनुवादित पृष्ठों के लिए बाहरी मार्गदर्शन
कई मशीन अनुवाद सेवाएँ वेब पृष्ठों का अनुवाद करने के लिए विकल्प प्रदान करती हैं। उदाहरणों में Google Translate, Bing Translator, Yandex Translate, और अन्य शामिल हैं। कई मामलों में अनुवाद सेवा, सर्वर से वितरित या भ्रम पैदा करने वाले विकल्प देती है जिस से योगदान का अनुभव बेहतरीन नहीं होता। उदाहरणस्वरूप, यह स्पष्ट नहीं है कि "सम्पादन" को मूल भाषा लेख (सदस्य की समझ से बाहर किसी भाषा में) या लक्ष्य भाषा संस्करण (जो मौजूद नहीं है या अनुवाद से भिन्न हो सकता है) को संपादित करने के लिए नेतृत्व करना चाहिए।

जैसे ही अनुवादित पृष्ठ अधिक सदस्यों के संपर्क में आते हैं,(उदाहरण के लिए, उनके खोज परिणामों में उजागर होने पर) विकिपीडिया सामग्री किसी बाहरी सेवा अनुवाद के लिए वितरित होने पर हम निम्नलिखित समायोजन लागू करना चाहते हैं:


 * संकेत देना कि सामग्री एक स्वचालित अनुवाद है एक नियमित समुदाय-निर्मित लेख से अलग है, और इस तरह की सामग्री का स्थानीय संस्करण मौजूद है या नहीं।
 * गैर-काम करने वाले तत्वों को हटा दें उस सामग्री पर ध्यान केंद्रित करने के लिए जिसे उपयोगकर्ता देख रहा है।
 *  योगदान के लिए एक प्रवेश बिंदु बताना  जो उपयोगकर्ता को योगदान पृष्ठ तक पहुंच प्रदान करे. जहाँ उन के योगदान करने के निर्णय के लिए पर्याप्त संदर्भ के साथ योगदान की विभिन्न संभावनाओं को समझाया गया है।

इन योगदानों को टैग करने और मापने के लिए तंत्र समुदायों को अनुवादित पृष्ठों से उत्पन्न संपादन गतिविधि को बेहतर ढंग से समझने और नियंत्रित करने की गुंज़ाइश प्रदान करता है।

आप विवरण के बारे में अधिक जानकारी फैब्रीकेटर पर प्राप्त कर सकते हैं और परियोजना की प्रगति को ट्रैक कर सकते हैं।

प्रतिक्रिया
हम इस एक्सटेंशन पर सुरक्षा, दक्षता, आदि पर प्रतिक्रिया की अपेक्षा कर रहे हैं।

कृपया वार्ता पृष्ठ पर प्रतिक्रिया साझा करें।